cyanic-selkie/wikianc huggingface dataset:
Axel Honneth
Axel Honneth (født 18. juli 1949 i Essen) er en tysk professor og filosof og er først og fremmest kjent for sin anerkjennelsesteori. Han er leder på det tradisjonsrike Institutt for Sosialforskning i Frankfurt, samtidig som han er professor i sosialfilosofi på J.W. Goethe-Universitetet i Frankfurt.
Honneth betrakter mennesket som et anerkjennelsessøkende vesen. Via kritikk av forhold, som hindrer individer i å oppnå anerkjennelse og dermed i å realisere seg selv, fører han arven fra Frankfurter-skolen videre med sin utgave av en normativ, kritisk teori om samfunnet.
Gardner Fox
Gardner Fox (født 20. mai 1911, død 24. desember 1986) var en amerikansk forfatter av tegneserier, romaner og noveller. Han er mest kjent for sitt arbeid for forlaget DC Comics.
Etter å ha arbeidet som advokat i to år, begynte Fox å skrive for DC Comics i 1937. Der skrev han serien Speed Saunders (tegnet av Craig Flessel og senere Fred Guardineer). I 1939 skapte han den maskerte eventyreren the Sandman med Bert Christman og superheltseriene the Flash (med Harry Lampert) og Hawkman (med Sheldon Moldoff). Samme år ble Fox den første utenom Bill Finger til å skrive historier for Batman. I løpet av de følgende årene skapte Fox en rekke nye superhelter, som Doctor Fate (med Howard Sherman) og Starman (med Jack Burnley) i tillegg til å skrive historier om den første superheltgruppen Justice Society of America for heftet All-Star Comics.
I 1950- og 60-årene skrev Fox for serier som Vigilante, the Atom, Superman, Batman, Justice League og Adam Strange i tillegg til å være involvert i oppdateringen av sine gamle superheltkonsepter the Flash og Hawkman, sistnevnte med Joe Kubert som tegner.
Fox var også en produktiv forfatter av romaner og noveller. Han skrev blant annet for pulphefter som Weird Tales, Planet Stories og Amazing Stories i tillegg til en mengde romaner, utgitt både under eget navn og under psevdonym.
Wusongfortet
Wusongfortet eller Wusongfortene (forenklet kinesisk: 吴淞炮台, tradisjonell kinesisk: 吳淞炮臺) i Wusong i det moderne bydistriktet Baoshan i Shanghai ligger ved utløpet av elven Huangpu Jiang. I 1842 ble fortet benyttet i kamp mot britiske styrker under opiumskrigen. General Chen Huacheng (陈化成) ble drept her av de britiske invasjonsstyrkene.
Wusongfortet var et av de fire store kystforsvarsbatteriene under Qing-dynastiet.
Peter Phelps
Peter Phelps (født 20. september 1960 i Sydney, Australia) er en australsk skuespiller. Han er mest kjent for rollen som «Peter Church» i TV-serien Politiagentene, men har også hatt roller i serier som Baywatch og Sons and Daughters.
Maha Vajiralongkorn
Maha Vajiralongkorn Bodindradebayavarangkun (født 28. juli 1952 i Bangkok) er Thailands konge. Han er sønn av avdøde kong Bhumibol Adulyadej og dronning Sirikit. Etter farens død på 13. oktober 2016 ba kronprinsen om at hans overtakelse av tronen skulle utsettes, fordi han trengte tid for å forberede seg på å bli proklamert som ny konge, ifølge Thailands statsminister og sjef for militærdiktaturet, Prayut Chan-o-cha. Han aksepterte invitasjonen til å bli konge 1. desember 2016 som Rama X.
Utdanning
Etter å ha gått på slottets skole i Bangkok, reiste han da han var 13 år gammel til Storbritannia for å gå King’s Mead School i Seaford i East Sussex. Deretter studerte han ved Royal Military College i Duntroon i Australia, der han avsluttet i 1975.
Familie
Han er det nesteldste barnet (og eldste sønn) av Bhumibol Adulayadej og Sirikit. Han ble utnevnt til kronprins i 1972.
Han ble gift med sin kusine Luang Somsawalee Kityakara i 1977 og er med henne far til prinsesse Bajrakitiyabha (født 1978). Deres forhold kjølnet, og han var kjæreste med skuespilleren Yuvadhida Polpraserth fra slutten av 1970-årene. Med henne har han fire sønner og en datter. Han ble skilt fra sin første kone i 1993, etter at hun hadde nektet skilsmisse i lang tid.
Han giftet seg med Yuvadhida Polpraserth i 1994. Han skilte seg fra henne i 1996, og giftet seg i 2001 med Srirasmi Suwadee. I 2014 fratok han henne alle kongelige titler og bannlyste henne fra slottet. Sammen med henne har en sønn, Dipangkorn Rasmijoti (født 2005). I mai 2019 giftet han seg med Suthida Vajiralongkorn.
Messegutt
Messegutt var en stilling ombord i et handelsskip fram til ca. 1970-årene. Messeguttens arbeid var å sørge for at de oppsatte måltider for mannskapet ble avviklet i rett tid, samt å holde orden og rent på mannskapsmessen og i pantryet. Dette innebar også henting av mat i byssa, servering, rydding og oppvask.
Laxsjön (Krokom)
Laxsjön er en innsjø i Krokom kommune i Jämtlands län, Sverige. Den har et overflateareal på ca 2,8 km², og ligger 335 meter over havflaten. Ved innsjøen ligger tettstedet Laxsjö som ble grunnlagt i 1754.
Messegutt
Det var stort sett førstereisende som ble hyret til stillinger som (bysse-, dekks- og maskingutt).
Laxsjön (Krokom)
Innsjøen får vanntilførsel fra Harvattnet og diverse vannkilder. Utløpet går via Storån til Hammerdalssjön, og derfra via Ammerån til Indalsälven.
Messegutt
Tilsvarende fantes salongpiker som hadde lignende funksjon i befalsterritoriet. De var ofte to, og hadde oppgaver som vaskeribetjening og generelt renhold i tillegg. Hyren for disse kunne variere noe, siden rederiene gjerne så stillingene besatt av kvinner over sin «beste alder».
Avlønningssystemet var slik at en gutt fikk ca. 30% av en voksen mannslønn (matroshyre). Dette lønnsnivået kunne også oppnåes som messemann med samme arbeidsmengde.
Med tiden er mange av arbeidsoppgavene ombord endret og mannskapsantallet per skip er redusert. Messeguttens arbeidsoppgaver dekkes i dag på annen måte.
Xylotrupes socrates
Xylotrupes socrates er en bille som hører til gruppen hornbiller (Dynastinae) i gruppen skarabider (Scarabaeoidea).
Utseende
En middelsstor til stor (30-40 millimeter), mørkt brunrød hornbille. Hannen har som vanlig for slekten Xylotrupes et fremoverrettet horn på thorax og et krumt horn på hodet, begge kløvet i spissen. Disse hornene er forholdsvis korte hos denne arten.
Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen. De voksne billene er mest aktive om natten og flyr gjerne til lys.
Utbredelse
Arten lever i Sørøst-Asia (Vietnam, Thailand).
Belene kjernekraftverk
Belene kjernekraftverk er et kjernekraftverk under bygging ved byen Belene og 11 km fra Svisjtov ved Donau i nordlige Bulgaria, 250 km nordøst for Sofija. Det ble igangsatt i 1984 men arbeidet stoppet opp i 1991. Da Bulgaria ble medlem av EU og det ble klart at fire reaktorer ved Kozloduy kjernekraftverk måtte stenges, ble arbeidet med Belene-reaktorene tatt opp igjen i 2005. To reaktorer her skal få maksimal effekt på om lag 2 000 MW. Kommersiell start antas å skje omkring 2013.
Politiagentene
Politiagentene (orig: Stingers) er en australsk krim- og dramaserie som gikk på Nine Network fra 1998 til 2004. Serien handlet om en gruppe politiagenter i Melbourne som levde et hemmelig liv under stadig skiftende identiteter. Ved hjelp av løgner og dobbelspill infiltrerte agentene de kriminelle miljøene og løste saker der andre politienheter sto maktesløse. De skjulte sin virkelige identitet, ikke bare for forbryterne, men også for kollegene. Tre menn og to kvinner utgjorde den hemmelige spanergruppen: Peter Church (Peter Phelps) er var ensom ulv som er dypt plantet i det kriminelle miljøet. Ellen MacKenzie (Anita Hegh) hadde hatt en lynkarriere i politiet og var spesialist på organisert kriminalitet. Bernardo Rocca (Joe Petruzzi) var gruppens trygge klippe og var på vei oppover karrierestigen. Angie Piper (Kate Kendall) var en meget samvittighetsfull og fysisk topptrent politikvinne. Oscar Stone (Ian Stenlake) var gruppens klovn, og et geni når det gjaldt å skape nye identiteter.
Serien er inspirert av virkelige historier hos en undercoverenhet ved Victoria Politiet i delstaten Victoria.
Den har blitt sendt i over 60 land, deriblant i Norge, hvor den ble sendt på NRK Detektimen fra 2000 til 2007. Den ble sendt i reprise på NRK3 fra 2008. I Norge hadde serien et seertall på mellom 500 000 og 800 000. Seertallene var høyest de første fem årene.
En plass i mitt hjerte
En plass i mitt hjerte er et musikkalbum utgitt av Scandinavia i 1997.
Rødvig
Rødvig er en liten fiskerby på Sjælland i Danmark med 1,686 innbyggere (2014). Byen ligger på Stevns syd for Stevns Klint og tilhører Stevns kommune.
Ski Storband
Ski Storband er et storband med røtter i Ski i Nordre Follo kommune sør for Oslo. Det ble dannet i 1976 av medlemmer av Ski Ungdomskorps og har vært i kontinuerlig drift siden. Ski Storband har tradisjonell storbandbesetning med 4 trompeter, 4 tromboner, 5 saxofoner og en rytmeseksjon bestående av keyboards, gitar, bass og trommer. Medlemmene er en kombinasjon av gode amatører, musikere og studenter med musikkhøyskolebakgrunn, musikkelever fra videregående skoler og folk med erfaring fra danseband, teaterjobber og NRKs radiostorband. Bandets repertoar ligger hovedsakelig i mainstreamtradisjonen, men bandet har i stadig større grad åpnet for andre stilretninger og sjangre. Bandet har en særlig interesse for samarbeid med vokalister og andre solister som har hevdet seg i de lokale jazzmiljøene, og prøver å trekke inn musikere fra kulturskolene, musikklinjene på videregående skoler og NMH.
Rødvig
Rødvig har en fiskerihavn kombinert med en lystbåthavn. Havnen ligger ved foten av en steil 9 meter høy klint av moreneavleiringer. Ved havnen ligger Rødvig Skibsmotormuseum.
Mellom Rødvig i syd og Højerup i nord, ligger Stevnsfortet.
Ski Storband
Gjennom sin historie har Ski Storband samarbeidet med en lang rekke kjente instrumentalister og vokalister som Bjarne Nerem, Frode Thingnæs, Laila Dalseth, Arne Domnerus, Benny Bailey, Rich Matteson, Svante Thuresson, Putte Wickman, Severi Pyysalo, Majken Christiansen, Shannon Mowday, Frode Kjekstad, Marian Aas Hansen, Øivind Elgenes, Åge Sten Nilsen, Stian Carstensen, Heidi Gjermundsen Broch, Stina Stenerud, Eivind Aarset, Mari Eriksmoen, Kadri Voorand, Hildegunn Øiseth, Silya Nymoen og Rebekka Bakken. Bandet har spilt i England, Tyskland, Sverige, Danmark, Estland og Finland. I 2013 var den amerikanske stjernetenoristen Eric Alexander solist med bandet, og i 2015 deltok bandet i "Nordisk storbandtreff" med band som UMO Helsinki Jazz Orchesta, Bohuslän Big Band og KLUBB BigBand fra Danmark. Senere samme år fikk bandet besøk av svenske Margareta Bengtson, kjent fra sanggruppen The Real Group.
Bandet spilte inn sin første plate (LP) i 1987 med Grethe Kruse som sangsolist, hovedsakelig med arrangementer av Kjell Norman-Pedersen. Plate nummer to (CD) ble utgitt i 2009, denne gang med gjestesolistene Majken Christiansen (vokal) og Frode Kjekstad (gitar). CD-en fikk fine anmeldelser, bl.a. i det svenske jazztidsskriftet Orkesterjournalen. Bandets siste plate, den funkinspirerte "Gone Skiing" med spesialskrevet musikk av Frode Kjekstad/Shannon Mowday kom ut høsten 2017 med solistene Shannon Mowday (saksofoner) og Frode Kjekstad (gitar). I 2017 trakk bandet fullt hus i Rådhusteatret i Ski med storbandversjonen av Silya Nymoens musikk med Silya selv som solist. Største satsing i 2018 var konserten med internasjonalt kjente Rebekka Bakken med  musikk av Tom Waits arrangert for Frankfurt Radio Big Band, utgitt på plate i 2014. Ski Storband var første storband i Norge som spilte denne musikken. Under pandemien ble mange av bandets planer satt på vent, men høsten 2022 presenterer bandet resultatet av et krevende Thad Jones/Mel Lewis-prosjekt man har arbeidet med i lang tid. Å heve bandet noen trinn for hvert år har alltid vært en målsetting for bandets musikalske ledere. Bandet ble frem til 1986 ledet av pianisten og arrangøren Kjell Norman-Pedersen. I 1986 overtok trombonisten Geir Gaarder det musikalske ansvaret. Han ble i 1995 avløst av trompeteren Arne Hiorth, som beholdt dirigentpinnen til 2003. Siden har det vært ledet av saksofonisten Biørn Barlo. Både Gaarder og Barlo har tidligere vært medlemmer av bandet.
Cajarc-demningen
Cayarc-demningen er en demning med vannkraftverk i Frankrike. Den demmer opp øvre Lot, en stor bielv til Garonne. Anlegget ligger i Cajarc kommune et stykke øst for byen Cahors og helt nordvest i departementet Aveyron og på grensen til Lot, i den sørlig-sentrale delen av landet, region Midi-Pyrénées.
Operatør er Electricite de France (EDF).
Lubombo
Lubombo er et av fire distrikter i Eswatini. Det ligger øst i landet og grenser til de tre andre distriktene (Hhohho i nordvest, Manzini i vest og Shiselweni i sørvest). Lubombo grenser også til Mosambik i øst og Sør-Afrika i nord og sør. Mesteparten av distriktet inngår i Lebombofjellene.
Operation Anvil
Operation Anvil var en serie med 22 atomprøvesprengninger utført ved Nevada Test Site i 1975 og 1976. Denne serien var etterfølgeren til Bedrock og forgjengeren til Fulcrum.
Bjarne Corydon
Bjarne Fog Corydon (født 1. mars 1973 i Kolding) er en dansk næringslivsleder, redaktør og tidligere sosialdemokratisk politiker.
Han er kandidat i statsvitenskap fra Aarhus Universitet fra 2000. Han har vært stabssjef for den sosialdemokratiske lederen Helle Thorning-Schmidt og sjef for partiets analyse- og informasjonsavdeling på Christiansborg. Han var finansminister i Thorning-Schmidts første og andre regjeringer 2011–2015. I 2011 ble han også valgt til Folketinget fra Sydjyllands storkrets, men satt i regjeringen i hele perioden, og nedla mandatet noen måneder etter at han ble gjenvalgt i 2015.
I 2015 gikk han ut av politikken og til en lederstilling i konsulentselskapet McKinsey. I 2018 ble Corydon sjefredaktør og administrerende direktør i Dagbladet Børsen.
Manzini (distrikt)
Manzini er et av fire distrikter i Eswatini. Det ligger sentralt vest i landet og grenser til de tre andre distriktene (Hhohho i nord, Lubombo i øst og Shiselweni i sør. Det grenser også til Sør-Afrika i vest.
Iransk mesterskap i sjakk 2019
Mesterskapet ble arrangert som round robin med 12 deltakere.
Referanser
<References />
Gode venner
Gode venner er et musikkalbum utgitt av Scandinavia i 2000.
Anita Hegh
Anita Hegh (født 11. mai 1972) er en australsk skuespiller. Faren hennes er fra Norge og moren fra Estland, men Hegh selv er født og oppvokst i Australia. Hun er best kjent for rollen som «Ellen Mackenzie» i TV-serien Politiagentene.
Mateskrue
Innenfor matforedlingsindustri og annen industri er mateskruer svært hyppig brukt. Blant annet inneholder en kjøttkvern vanligvis en mateskrue som presser kjøttet mot en plate med hull i. Mange foringsmaskiner for dyr benytter seg også av mateskruer. Innen landbruket benyttes mateskruer på forskjellige traktorredskaper for å blant annet flytte korn.
En mateskrue kan også frakte materiale oppover hvis den plasseres på skrå, men kapasiteten til mateskruen går nedover jo brattere vinkel den har.
57 (tall)
57 (femtisju, også skrevet syvogfemti på riksmål) er det naturlige tallet som kommer etter 56 og kommer før 58. 57 er et oddetall.
57 er atomnummeret til lantan.
57 er LVII i romertall.
Paris–Nice 2023
Paris–Nice 2023 var den 81. utgaven av sykkelrittet Paris–Nice. Rittet startet 5. mars 2023 i La Verrière og ble avsluttet 12. mars 2023 i Nice.
Tadej Pogačar vant tre etapper og rittet sammenlagt.
6. etappe
Etappe 6 ble kansellert på grunn av den sterke vinden som blåste i regionen for å bevare sikkerheten til rytterne. Starten ble opprinnelig flyttet fra Tourves til Fontaine d'Aragon, og reduserte etappeavstanden fra 224 km til 72,25 km før den senere ble kansellert helt.
Landkreis Löbau-Zittau
Landkreis Löbau-Zittau var en Landkreis i den østligste delen av Fristaten Sachsen, langs grensen mot Polen. Kretsen ble opprettet den 1. august 1994 gjennom en sammenslåing av kretsene Landkreis Löbau, Landkreis Zittau og enkelte av de sørlige kommunene i Landkreis Görlitz.
Geografi
Kretsen grenset i nord mot Niederschlesischer Oberlausitzkreis og den kretsfrie byen Görlitz, i vest mot Landkreis Bautzen, i øst mot det Nederschlesiske voivodskap i Polen, og i sør mot Tsjekkia. Kretsen var med i Euroregion Neiße.
Viktige elver i kretsen var Lausitzer Neiße, Mandau og Löbauer Wasser. I tillegg var også kretsen setet for kilden til elven Spree. Den tyske delen av Lausitzer Gebirge lå i den sørlige delen av kretsen i form av Zittauer Gebirge. De høyeste fjellene er Lausche (793 m) og Hochwald (749 m).
Historie
I slutten av 1100-tallet og begynnelsen av 1200-tallet trengte tyske bønder seg inn på slavisk befolket område som bosettere. Bosetningene bestod som regel av landsbyer. I året 1346 ble byene Bautzen, Kamenz, Lauban, Löbau, Görlitz og Zittau slått sammen til Oberlausitzer Sechsstädtebund med Löbau som hovedsete.
Herpangina
Herpangina er en infeksjon med et virus som heter coxsackie A. Det rammer ofte små barn og er derfor en av mange barneinfeksjoner. Det forårsaker akutt feber, allmenne infeksjonstegn og svelgvansker. Slimhinnen i svelget blir rød, og etter ett døgn får man mange små blemmer i den bløte gane og mot mandlene. Når det går hull på blemmene får man små gråhvite sår. Feberen går over etter 3-4 dager, men utslettene i munnen forsvinner etter en uke. Det kan ligne litt på vanlige aftøse sår uten kjent årsak, men vanligvis medfører dette færre men mer spredte utslett i slimhinnen. Det kan også ligne på hånd-, fot- og munnsyken, men da får barnet også utslett ved randen av håndflaten og fotbladet.
El 9
NSB El 9 var et elektrisk lokomotiv som ble brukt av NSB for å trekke tog på sidelinjene Flåmsbana og den nå nedlagte Hardangerbana. De ble bygget i 1944 av Thunes mekaniske verksted og Norsk Elektrisk & Brown Boveri. Sabotasje mot det elektriske anlegget på linjene utsatte introduksjonen av El 9 til 1947. På Flåmsbana ble El 9 erstattet av El 11, NSB type 69 i 1984 og deretter El 17 i grønn utførelse for Flåmsbana. El 9 fortsatte å tjenestegjøre som skiftelokomotiver frem til 1989.
Landkreis Löbau-Zittau
Historie
På 1500-tallet opplevde distriktet et kraftig oppsving i bosetningene grunnet en produksjon med veving av lin. Som følge av dette hadde Zittau de rikeste jordeierne i det sørlige Lausitz.
El 9
Det ble bare bygget til sammen tre El 9 lokomotiver, og de ble nummerert 9.2062 til 9.2064. Lokomotiv 2063 står utstilt ved Flåm stasjon mens 2064 var bevart av Norsk Transport AS og sto på Tinnoset stasjon til 15. juni 2019 da den ble hugget opp. Dermed er EL 9.2063 siste igjen av sitt slag.
Landkreis Löbau-Zittau
Historie
I 1722 ble byen Herrnhut grunnlagt. Greve Nikolaus Ludwig von Zinzendorff gjorde det mulig for religiøse flyktninger fra Böhmen og Mähren å finne tilflukt i området. På 1700-tallet og 1800-tallet kom der etterhvert inn flere tilstrømninger av religiøse flyktinger fra Böhmen.
På midten av 1800-tallet ble hjemme-veveriene gradvis omdannet til en industriell storproduksjon. Igjen førte dette til en befolkningsvekst i småstedene, og Zittau ble det industrielle sentrum i Oberlausitz. Bygningen av jernbanestrekningene Görlitz–Zittau, Zittau–Reichenberg (Böhmen), såvel som smalsporbanen Zittau–Oybin/Jonsdorf, bidro også til veksten i stedet.
Ved Löbauer Berg ble det 28 meter høye tekniske minnesmerket König-Friedrich-August-Turm bygd av støpejern i 1854 som det eneste i sitt slag i Europa. Knapt 150 år senere ble det våpenskjoldet til Landkreis Löbau.
I 1888 ble Zittauens lange historie innenfor bygging av kjøretøyer innledet. Og i begynnelsen av 1900-tallet hadde den industrielle produksjonen fullstendig fortrengt betydningen av produksjonen i hjemmeindustrien. Det oppstod en befolkningskonsentrasjon i større byer med større virksomheter knyttet til den tekniske og industrielle revolusjon.
Området ble stort sett spart for den andre verdenskrigens ødeleggelser. Etter krigen ble det satt en grense langs Lausitzer Neiße, og den tysktalende befolkningen ble fordrevet fra områdene øst for denne elven.
Under kretsreformen i Den tyske demokratiske republikk den 25. juli 1952 ble Kreis Löbau og Kreis Zittau opprettet i området. Under Die Wende like før Tysklands gjenforening ble det igangsatt en omstruktureringsprosess innenfor alle deler av næringslivet. Det fant sted en stor nedbemanningsprosess i yrkeslivet, men også en utvikling av en ny infratruktur.
Under kretsreformen i Sachsen i 1994 og 1996 ble det foreslått å slå sammen kretsene Löbau og Zittau, såvel som Eigensche Kreis fra Landkreis Görlitz under navnet Sächsischer Oberlausitzkreis. Denne benevnelsen var historisk begrunnet i at Zittau hadde vært hovedsete i den nye nabokretsen Niederschlesischer Oberlausitzkreis. Navnet ble ikke godkjent av forfatningsdomstolen, og kretsen ble i stedet opprettet under navnet Landkreis Löbau-Zittau. På samme måte ble den foreslåtte benevnelsen Landkreis Westlausitz-Dresdner Land heller ikke anerkjent på det som fikk navnet Landkreis Kamenz
I forbindelse med kretsreformen i Sachsen i 2008 ble Landkreis Löbau-Zittau slått sammen med Niederschlesischer Oberlausitzkreis og den kretsfrie byen Görlitz til den nye kretsen Landkreis Görlitz den 1. august 2008.
Kretsvåpen
Kretsens nye våpen ble antatt ved at det i 1994 ble utlyst en konkurranse, der et forslag fra 1995 av Löbauer Dieter Strahl gikk av med seieren. Med 44 stemmer for, 6 i mot og 6 blanke stemmer vedtok Kretsdagen det nye emblemet den 27. mars 1996. Den 29. mai 1996 ble det godkjent av Regjeringspresidiet i Dresden.
Fargene gul og hvit symboliserer metallene gull og sølv. Bakgrunnen er blå og bygningene gule. Våpenet fremstiller en bestemt hustype (Umgebindehaus) som er vanlige i Schlesien, Oberlausitz, det nordlige Böhmen og Sächsische Schweiz, og som var typiske arbeidshus i hjemme-industrien fra 1500-tallet og fremover. På sidene er det avbildet to tårn som symboliserer rådhuset i Löbau (til venstre) og rådhuset i Zittau (til høyre). Bygningene er dekt med arkitektoniske komponenter av gull og sølv.
Byer og kommuner
Landkreis Löbau-Zittau bestod av 9 byer og bykommuner, og 23 andre kommuner (Gemeinde). 23 av disse kommunene inngikk i 8 såkalte forvaltningsfellesskap eller interkommunale samarbeidsavtaler. Nedenfor ser vi kommunenes innbyggertall pr 31. desember 2006.
Mercuès vannkraftverk
Mercues vannkraftverk er et vannkraftverk i Frankrike. Den demmer opp øvre Lot, en stor bielv til Garonne. Anlegget ligger i Mercuès kommune rett vest for byen Cahors, og sør i departementet Lot i den sørlig-sentrale delen av landet, region Midi-Pyrénées.
Operatør er Electricite de France (EDF).
Rose Kennedy
Rose Kennedy (født 22. juli 1890, død 22. januar 1995) var kjent som den ubestridte matriarken i Kennedy-klanen i USA og mor til blant annet president John F. Kennedy.
Hun var født i Boston, Massachusetts og ble døpt Rose Elizabeth Fitzgerald. Hun var eldste barn av John F. Fitzgerald (1863–1950) og Mary Josephine Hannon (1865–1964). Faren sørget for at Rose fikk seg en utdanning før hun fikk lov å gifte seg i 1914 med Joseph P. Kennedy. Ekteskapet førte til at 9 barn ble født i årene 1915 til 1932.
Den eldste sønnen, Joseph Kennedy, jr omkom i en flyulykke under en krigstokt i 1944, bare 29 år gammel. Den nesteldste sønnen, John F. Kennedy, gjorde karriere i politikken og ble i 1960 valgt til president i USA. Den 22. november 1963 ble han skutt og drept i Dallas med førstedamen ved sin side. Eldstedatteren, Kathleen, døde i en flyulykke i 1948, mens den tredje sønnen, senator Robert Kennedy, ble skutt og drept i 1968. Gjennom alle disse tragediene var det Rose som beholdt masken og holdt familien sammen. Hennes sterke katolske tro (hun var en ivrig kirkegjenger) gjorde at hun så på motgang som en styrkeprøve og intet annet.
Etter ektemannens død i 1969 fortsatte Rose å delta i diverse familieaktiviteter. Hun var blant annet en ivrig gjest etterhvert som barnebarna begynte å gifte seg utover 70-tallet. Hun var også positivt innstilt til at Jackie Kennedy giftet seg med Aristoteles Onassis (1906–1975) i 1968 og hadde god kontakt med den tidligere svigerdatteren i årene som fulgte. I 1980, 90 år gammel, deltok hun i en æresparade i Special Olympics, som datteren Eunice hadde vært med på å starte på 60-tallet. Rose deltok regelmessig i kirkelige aktiviteter like inntil hun var 93 år.
I påsken i 1984 ble Rose rammet av hjerneslag og familien samlet seg rundt sykesengen i frykt for at hun kunne komme til å dø når som helst, men skjebnen ville det annerledes. Hjertet og lungene var sterke og gradvis kom Rose seg såpass igjen at hun kunne la seg trille rundt i rullestol og det hendte også hun klarte å sitte ved bordet ved måltider. Selv om hun aldri ble sitt gamle jeg igjen, fulgte hun ivrig med i nyhetsbildet og deltok enkelte ganger ved familiebegivenheter. 100-årsdagen i 1990 ble feiret med brask og bram til stor medieinteresse, men hun rakk også å oppleve ennå tre triste dødsfall; barnebarnet Davids død av en overdose i 1984, svigersønnen Stephen Smiths død av kreft i 1990 og Jackie Kennedy Onassis død av lymfekreft den 19. mai 1994. Det ble sagt at Rose fulgte begravelsen til Jackie på fjernsynet.
Rose Fitzgerald Kennedy døde av komplikasjoner i forbindelse med lungebetennelse den 22. januar 1995, 104 år gammel.
Av hennes mange barn er det kun Jean Ann Kennedy Smith (83) som lever per oktober 2011. Datteren Rosemary Kennedy, som ble mislykket lobotomert under krigen, gikk bort i januar 2005, 86 år gammel, mens datteren Patricia Kennedy Lawford døde av lungebetennelse den 17. september 2006, 82 år gammel. Senator Edward Kennedy gikk bort i 2009. Han ble 77 år gammel.
Ferjesambandet Kinsarvik–Utne–Kvanndal
Kinsarvik–Utne–Kvanndal er to fergesamband over Hardangerfjorden og Sørfjorden i indre Hardanger. Rutene har to stoppesteder på sydsiden av Hardangerfjorden: Kinsarvik på østsiden av Sørfjorden, og Utne på spissen av Folgefonnhalvøya, samt Kvanndal på nordsiden av Hardangerfjorden. Frem til 2015 ble strekningene betraktet som ett samband.
Strekningen betjenes av ferger som tilhører Boreal med opptil 17 daglige avganger, i hver retning mellom Kvanndal og Utne og 11 daglige avganger, i hver retning, mellom Kinsarvik og Utne. Overfarten fra Kinsarvik til Utne tar 30 minutter og fra Utne til Kvanndal 20 minutter. Strekningen opereres av MF «Kinsarvik» og MF «Utnefjord». Fergesambandet forbinder fylkesvei 79, riksvei 13 og fylkesvei 550, og kommunene Ullensvang og Voss.
Da fergeforbindelsen åpnet i 1938 var det et stort fremskritt for landveis samband mellom Bergen med omland og Østlandet. Det hadde blitt fraktet biler og busser over fjorden tidligere, men da på dekket på fjordabåter som DS «Tyssedal», MS «Granvin» og andre.
Historie
I 1929 startet den første fergetrafikken langs Hardangerfjorden mellom Ringøy i Ullensvang og Eidfjord med innleide motorbåter. I 1930 fikk Hardanger Sunnhordlandske Dampskipsselskap (HSD) levert MK «Kinsarvik», en kombinert fraktebåt og bilferge. Det var plass til noen biler på dekk, tvers over lastelukene. Da det ble etablert veiforbindelse mellom Bergen og Kvam i 1932, ble fergeruten forlenget til Norheimsund og lastebåten MS «Tyssedal» satt inn i ruten. Fra 1936 gikk den privateide kutteren MK «Jondal» i konkurransefart mellom Norheimsund og Kinsarvik, hvilket gav dårlig økonomi i fergeruten for HSD. Dette pågikk til 1937 da det ble innført konsesjonskrav for å drive passasjer- og biltransport på sjøen.
Fyksesund bru ble åpnet i 1937 med vei videre til industristedet Ålvik. Med ny fergekai ble endepunktet flyttet hit og fergeruten derved halvert fra ca 20 nm til 10 nm. 1938 var et merkeår, da fikk HSD levert MF «Folgefonn» (1938) fra BMV, den første virkelige bilfergen med på-/avkjøring forut og akter. Og med ny fergekai i Kinsarvik ble den første bilfergeforbindelsen over Hardangerfjorden etablert mellom Kinsarvik-Ålvik fra 2. juni 1938. Det var også sterke krav fra Folgefonnhalvøya om ferjestopp på Utne, men dette dette lot seg foreløpig ikke gjøre pga. kaiforholdene der.
I årene før krigen var det kun sommerdrift for «Folgefonn» i rutene på fjorden, men etter et opphold i rutefarten i forbindelse med krigsutbruddet i 1940 kom fergen i fast helårsdrift fra høsten 1940. Da var veien videre til Kvanndal ferdig og fergeforbindelsen kortet ned til Kvanndal-Kinsarvik, ca 7 nm. Fra 1941 fikk Utne rutebåtstopp, og fikk i 1945 en provisorisk fergekai hvor bilane ble kjørt ombord på «Folgefonn» gjennom sideporter. «Folgefonn» gikk i ruten Kvanndal-Utne-Kinsarvik frem til juni 1953 da den ble avløst av MF «Hardangerfjord», også den levert frå BMV.
Rainhold Shikongo
Rainhold Shikongo (født 24. august 1980) er en namibisk fotballdommer som til daglig dømmer i Namibias øverste divisjon Namibia Premier League. I tillegg har han dømt flere internasjonale kamper både i regi av FIFA og CAF.
Shikongo ble utnevnt til FIFA-dommer i 2007. Han dømte flere kamper under kvalifiseringen til VM i fotball 2014, blant annet gruppespillkampen mellom og  (1–0). Shikongo var også dommer i vennskapskampen mellom og  i Cape Town den 8. januar 2013 (0–1).
Ceiupaba
Ceiupaba er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, blank, mørkbrunlige trebukker, dekkvingene med lyse lengdestriper. Antennene er tynne og litt lengre enn kroppen. Pronotum er tønneformet, dekkvingene jevnbrede. Kroppen har noen lange, oppstående, mørke hår.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er utbredt i Brasil og Bolivia.
Hammersborg skole (1806–1861)
Hammersborg skole er en tidligere grunnskole i bydel St. Hanshaugen i Oslo. Skolen ble tatt i bruk som allmue- og fattigskole i 1806. I 1861 ble skolen lagt ned og elevene flyttet til Nordre skole, som nå heter Møllergata skole.
Lucius Aemilius Paullus
Lucius Aemilius Paullus et navnet til flere personer:
Store Heddinge Råd-, Ting- og Arresthus
Store Heddinge Råd-, Ting- og Arresthus er en bygning i Store Heddinge fra 1838, som tidligere huset arresthus, tinghus og rådhus. Den er tegnet av Jørgen Hansen Koch og var i sin tid et forbilde for hvordan et rådhus i den danske provinsen skulle utformes. Murer og uthus er av den lokale arkitekten Georg Kretz fra samme tid.
Cornelis Hin
Cornelis Nicolaas Hin (født 6. oktober 1869 i Den Helder, død 21. oktober 1944 i Bloemendaal) var en nederlandsk seiler som deltok under OL 1920 i Antwerpen.
Hin ble olympisk mester i seiling med den nederlandske båten Beatrijs III som vant klassen 12 fot jolle foran Boreas. Mannskapet på båten besto av Cornelis Hin og hans sønner, Johannes Hin og Franciscus Hin. Det var kun to båter, begge fra Nederland, som konkurrerte i denne klassen.
Aklangen
Aklangen kan vise til flere innsjøer i Norge:
Terence Hill
Terence Hill (født Mario Girotti 29. mars 1939 i Venezia) er en italiensk skuespiller, regissør, manusforfatter og produsent. Hills far Girolamo Girotti var italiener, mens hans mor Hildegard Girotti (født Thieme) var tysk og kom fra Dresden. Hill begynte sin skuespillerkarriere som barn og ble en stor internasjonal stjerne i action-filmer og komedier. Han hadde en lang filmkarriere sammen med sin venn Bud Spencer.
Barndom
I 1943 flyttet familien fra Venezia i Italia til Tyskland, og her tilbrakte han store deler av sin tidlige barndom. Senere, da Terrence var 12 år, flyttet de til Roma. En av hans store hobbyer var svømming, og han begynte å svømme for romalaget Lazio. Det var her han ble kjent med Bud Spencer, som den gang het Carlo Pedersoli, ettersom de svømte for samme lag.
Begynnelsen og gjennombruddet som skuespiller
Da han fortsatt var 12 år gammel, ble han oppdaget i svømmehallen av filminstruktøren Dino Risi. Dino Risi lette etter fire gutter til sin nye film «Vacanza Col Gangster», og Terence ble valgt ut til å være en av dem. Dette var en liten rolle, men det var begynnelsen på hans karriere.
Ved siden av skolen tok han skuespillerutdannelse, hvilket gjorde at han fikk lite fritid. Sin første hovedrolle fikk han allerede som 15-åring i filmen "Wandel ders Herzens". Etter fullført eksamen begynte han å studere språk og litteratur på et universitet i Roma. Etter noen hovedroller i filmer med stor suksess, ble han i 1959 med i filmen «Hannibal» der han for første gang spilte sammen med Bud Spencer. Begge hadde mindre roller i filmen. Etter å ha spilt inn 25 italienske filmer, fikk han rollen som grev Cavriaghi i filmen «Leoparden» fra 1963, med blant annet Claudia Cardinale og Alain Delon.
Bryllup og Bud Spencer
Terence søkte senere om å få en lærer som kunne lære ham å snakke med amerikansk aksent, og han fant Lori Zwicklbaueer. To måneder etter at de ble kjent med hverandre, giftet de seg.
Hill og Spencer var med i ytterligere to filmer før det som mange forbinder dem med kom, nemlig Trinity-filmene. Den internasjonale Trinity-suksessen gjorde at de fikk flere muligheter til å spille inn filmer sammen. Per 2012 er det snakk om 18.
Sønnens død
Først på 1980-tallet begynte Hill med regi, og i to av filmene sine brukte han familiemedlemmer. I «Don Camillo» fra 1983 brukte han begge sine sønner, og det var hans kone som hadde skrevet manuset. I 1987 kom filmen «Renegade», hvor Hill og hans adoptivsønn Ross hadde hovedrollen. Sønnen Ross var også tiltenkt å spille Billy the kid i Hills filmer om Lucky Luke, men dette ble aldri noe av siden Ross omkom i en bilulykke under forberedelsene.
Nåtidens Terence Hill
Etter ni år med pause tok han igjen opp samarbeidet med Bud Spencer, og de to spilte inn sin hittil siste film, «Troublemakers» fra 1994.
I 1999 startet Terence opp en tv-serie som fortsatt går i Italia; denne heter «Don Matteo», hvor Terence spiller hovedrollen som Don Matteo. Etter dette har han for det meste gjort filmer og serier for TV.
Canadas Grand Prix 2005
Canadas Grand Prix 2005 var et Formel 1-løp arrangert 10. – 12. juni 2005 på Circuit Gilles Villeneuve i Canada. Det var det åttende løpet i Formel 1-sesongen 2005.
Alan Hollinghurst
Alan Hollinghurst (født 1954) er en britisk forfatter, lyriker og oversetter som debuterte som romanforfatter med boka The Swimming Pool Library i 1988. I 2004 utgav han Den skjønne linje som innbragte ham Bookerprisen. Boka ble dramatisert for TV i 2006.
Han utgav sitt første dikt i 1975 og sin første novelle i 1983.
Randi Blehr
Randi Marie Blehr (født Nilsen 12. februar 1851 i Bergen, død 13. juni 1928 ) var en norsk kvinnesaksforkjemper, humanitær leder, forkjemper for norsk selvstendighet i tiden rundt unionsoppløsningen og fredsforkjemper. Fra 1880-årene var hun en av de mest sentrale lederskikkelsene i den norske kvinnebevegelsen, og hun var leder i Norsk Kvinnesaksforening i to omganger og tok initiativ til etableringen av Norske Kvinners Sanitetsforening. Hun var gift med statsminister Otto Albert Blehr, og ivaretok representative oppgaver for Norge i mannens embedstid. I sin levetid ble hun titulert som «Statsministerinde».
Familie
Hun var datter av skipsmegler Andreas Rasmussen Nilsen og Margrethe Andrea Tornøe. Hun ble gift i 1876 med daværende sorenskriver, senere statsminister Otto Albert Blehr. Hun var mor til Eivind Blehr. Hun var søster av maleren Hildur Nilsen samt tante til Dagny Juel.
Politisk engasjement
Blehr kom som ungdom inn i et nasjonalt orientert, politisk liberalt miljø, ble som 17-åring medlem i Vestmannalaget, som arbeidet for målsak, og var engasjert i arbeidet for å gjenreise et norsk teater.
Fra 1880-årene var Randi Blehr en av de fremste lederne for den norske kvinnebevegelsen. Hun var blant stifterne av Norsk Kvinnesaksforening (NKF) i 1884, der hun var formann 1895–1899 og 1903–1922, samt styremedlem 1894–1895 og 1899–1900. I sin tid som leder i NKF tok Blehr også initiativ til etableringen av Norske Kvinners Sanitetsforening i 1896.
Da ektemannen var Norges statsminister i Stockholm i perioden 1891–1893 og 1898–1902 ivaretok Randi Blehr med stort engasjement vertinnepliktene som statsministerfrue i Ministerhotellet på Blasieholmen, som da var den eneste norske representasjon i utlandet. Hun knyttet norskvennlige kontakter som støttet norsk selvstendighet.
Blehr var også engasjert i fredsspørsmål, og ble leder i Norske Kvinners Fredsforbund i 1903. I 1906 arrangerte hun en storslagen feiring av fredsprisvinneren Bertha von Suttner.
Husflid
Blehr engasjerte seg også i arbeid for å gjenskape eldre norsk husflid. I 1875 flyttet paret til Lærdal der de i 1877 anskaffet eiendommen Brattegjerdet. Etter å ha fått opplæring av Kjerstina Hauglum (i en utdøende vevteknikk) opprettet Blehr den første norske billedvevskole i sammen med Frida Hansen (1889).
Hun var også kvinnen bak «Norsk Kvindesagsforenings Fagskole i huslig Økonomi», samt Statens Lærerskoles linjer innen husstell. Senere etablerte hun «Norsk Billedvæveri».
Folkevisedans
Randi Blehr startet sammen med Hulda Garborg, Ella Anker og Janna Kielland en dansegruppe for å vekke interesse for det de kalte «folkevisedans». Til tonene av Per Spelmann, Kongen og Knut Liten samt et par danske folkeviser utviklet de ringdanser som skulle representere en stolt og særnorsk danseform. Den 30. mars 1900 deltok de i en forestilling arrangert av Bondeungdomslaget (BUL) i Kristiania. To år senere dro Hulda Garborg til Færøyene og hentet inspirasjon til å videreutvikle danseuttrykket.
Utmerkelser
Blehr mottok Kongens fortjenstmedalje i gull i 1921.
Corrib
Corrib (irsk An Choirib eller Abhainn na Gaillimhe) er en elv i Irland. Den renner fra innsjøen Lough Corrib, gjennom byen Galway og ut i Galwaybukta. Elven er bare omkring 6 km lang, og er dermed en av de korteste av de større elver i Europa. Den har også en av de sterkeste strømmene blant europeiske elver, spesielt etter noen dager med regnvær. Den er populær for elvepadling, samt flere roklubber og lystbåter. Både elven og innsjøen har gode fiskesteder.
Statistikk
Dybden til denne elven når opp til 28,6 m (94 fot).
Corrib drenerer et nedbørfelt på 3 138 km2.
Selv om Corrib er en av Irlands korteste elver, har den en gjennomsnittlig langsiktig strømningshastighet på 104,8 m3/s, noe som gjør den til Irlands nest største elv (etter strømning), bare overgått av elven Shannon.
Navn
Tidligere het elven Gaillimh, som er det irske navnet på Galway. Byen har således gitt navn til elven. På irsk kalles den noen ganger for An Ghaillimh («Galwayen») og også feilaktig kalt Abhainn na Coiribe. Legenden om navngivningen forteller at den ble oppkalt etter den mytologiske kvinnen Gaillimh inion Breasail, datteren til en høvding Fir Bolg-folket som druknet i elven. Ordet Gaillimh antas å bety «steinete» som i «steinete elv». Den vanlige myten om at byen henter navnet sitt fra det irske ordet Gallaibh, «fremmede/utlendinger», det vil si «utlendingenes by» (fra Gall, «fremmed») er feil ettersom navnet Gaillimh ble brukt på elven først og deretter senere på elven. Faktisk ble den eldste bosetningen ved Galway kalt Dún Bhun na Gaillimhe, eller «borgen ved enden av Galway (elven)».
Det nye navnet kommer fra innsjøen elven kommer fra. Den het opprinnelig Lough Orbsen, etter en av firbolgs ledere, og Corrib er en forvanskning av dette ved at ch-lyden i lough har smittet over på orbsen.
Broer
Fire broer spenner over Corrib i Galway. Disse er Wolfe Tone Bridge, William O'Brien Bridge, Salmon Weir Bridge og Quincentenary Bridge.
Scandinavia 5
Scandinavia 5 er et musikkalbum utgitt av Scandinavia i 1994. Det er det første albumet med Kjetil Nordfjeld som vokalist.
Tony Blair
Anthony Charles Lynton Blair (født 1953) er en britisk jurist og politiker (Labour) som var statsminister i Storbritannia fra 1997 til 2007. Han var medlem av det britiske Underhuset mellom 1983 og 2007. Han er utdannet jurist, med arbeidsrett som spesialfelt.
Blair var talsmann i arbeidsspørsmål fra 1989 til 1992. Fra 1992 var han innenrikspolitisk talsmann frem til han overtok som leder for partiet i 1994, etter at John Smith brått døde. Blair fortsatte John Smiths arbeid med å omforme Labour og føre partiet i en mer sentrumsorientert retning, en reform som gjerne blir kalt New Labour.
Barndom og oppvekst
Tony Blair ble født 6. mai 1953 i Edinburgh i Skottland. Faren Leo Blair var advokat og aktiv i det konservative partiet. Blair ble utdannet ved Fettes College i Edinburgh (også kjent som «Skottlands Eton»). Han har en eldre bror, Sir William Blair, som var dommer i Høyesterett, og han har en yngre søster, Sarah. Blair tilbrakte de første 19 månedene av sitt liv i familiens hjem i Paisley Terrace i Willowbrae-området i Edinburgh.
I 1940-årene hadde hans familie bodd tre og et halvt år i Adelaide i Australia, hvor hans far arbeidet som foreleser i juss ved University of Adelaide. Blair-familien bodde i nærheten av universitetet, i forstaden Dulwich. Familien returnerte til Storbritannia i 1950. Tony tilbrakte resten av sin barndom i Durham i England, hvor hans far underviste ved Universitetet i Durham.
Labours beste valg
Ved valget i 1997 gjorde Labour under Blairs ledelse sitt beste valg noensinne og fikk 419 mandater inn i Underhuset. Ved valget i 2001 beholdt partiet nesten det samme flertallet med 413 mandater. Ved valget i 2005 ble Tony Blair den første Labour-lederen som hadde vunnet tre valg på rad, men Labours flertall ble betydelig lavere denne gangen, med 356 mandater.
Blair var de første par årene av sin regjeringstid en av de mest populære britiske statsministre noensinne. Dette skyldtes både hans konstitusjonelle reformer, fremskritt i den fastlåste situasjonen i Nord-Irland, og hans personlige stil.
New Labour, krigen mot terror
Blair er en av Europas ledende reform-sosialdemokrater, og hans navn er særlig knyttet til New Labour. Etter terrorangrepet 11. september 2001 var han dypt involvert i krigen mot terror, og var George W. Bushs viktigste allierte. Han sendte blant annet britiske soldater til Irak og Afghanistan.
Blair fremstod etter terrorangrepene 2001 som USAs viktigste allierte i Europa, og han var en viktig pådriver for det allierte felttoget i Irak som begynte i 2003, noe som også førte til hans stadig synkende troverdighet og popularitet på hjemmebane. Hele hans siste år som statsminister var preget av gjentatte spekulasjoner om hans avgang.
Avgang som statsminister
Blair annonserte sin avgang som statsminister i juni 2007. Hans popularitet sank til et nytt bunnivå. Hans etterfølger ble Gordon Brown, som den 24. juni 2007 overtok som Labours leder og som statsminister tre dager senere.
Etter avgangen som statsminister (2007–nåtid)
I oktober 2007 var det spekulasjoner i internasjonal presse at Blair kunne bli den første presidenten i Europarådet, en stilling som skulle besettes for første gang i 2009. Gordon Brown støttet han i saken. Herman Van Rompuy ble senere utnevnt i stillingen.
Blair har også skrevet sine memoarer, The Journey, som kom ut i 2010.
I etterkant av invasjonen av Irak i 2003, har Blair vært anklaget for krigsforbrytelser fra flere hold, inkludert Erkebiskop Desmond Tutu, Harold Pinter, George Galloway og Arundhati Roy har bedt om en rettssak ved Den internasjonale domstolen i Haag.
Religion
Han er gift med advokaten Cherie Booth, en praktiserende katolikk, og deres barn oppdras katolsk. Tony Blair ble oppdratt som anglikaner, men han har gått til messe i den katolske Westminsterkatedralen hver søndag. Han har uttrykt ønske om å få katolsk kommunion, men ble forklart at eukaristien er reservert for døpte katolikker. Mot slutten av Blairs regjeringstid ble det spekulert i om han ønsket å konvertere til katolisisme, og fredag 21. desember 2007, et halvt år etter at han hadde gått av, konverterte han under en seremoni i London. Blair er den britiske statsministeren med den tetteste forbindelsen til den katolske kirke noensinne. Om han hadde konvertert i sin regjeringsperiode ville dette skapt sterke politiske bølger ettersom det er en lang historie med konflikter mellom katolikker og protestanter på De britiske øyer, noe som har skapt regjeringskriser både i middelalderen og i nyere tid, som i Nord-Irland.
Æresbevisninger
Blair mottok i 1999 Karlsprisen for sitt bidrag til fred i Nord-Irland og Storbritannias arbeid i EU. 31. desember 2021 ble han utnevnt til ridder av Hosebåndsordenen.
Luzech-demningen
Luzech-demningen er en demning med vannkraftverk i Frankrike. Den demmer opp øvre Lot, en stor bielv til Garonne. Anlegget ligger i Luzech kommune noe vest for Cahors, og sør i departementet Lot i den sørlig-sentrale delen av landet, region Midi-Pyrénées.
Operatør er Electricite de France (EDF).
Aleksander Nevskij kirke (København)
Aleksander Nevskij kirke er en russisk-ortodoks kirke som ligger i Bredgade 53 i København.
Bakgrunnen for at kirken ble oppført skriver seg fra prinsesse Dagmars (Maria Feodorovna) dager. Dagmar var datter av kong Christian IX og hun giftet seg med storfyrst Aleksander Aleksandrovitsj, den fremtidige Aleksander den III. Hun konverterte til den ortodokse kirke og ga uttrykk for at hun ønsket seg en kirke når hun var på besøk i Danmark.
Etter at ektefellen besteg tronen kjøpte den russiske regjering en tomt i Bredgade og ga 300,000 gullrubler til oppføringen av kirken. Kirken er tegnet av David Ivanovitj Grimm og ble oppført i perioden 1881–1883.
Kirken er dedikert til Aleksander Nevskij som var keiser Aleksander IIIs skytshelgen. Bygningen er fredet.
63 (tall)
63 (sekstitre, også skrevet treogseksti på riksmål) er det naturlige tallet som kommer etter 62 og kommer før 64.
63 er et oddetall.
63 er atomnummeret til Europium.
63 er LXIII i romertall.
Tutong
Tutong er delt inn i 8 provinser (mukim):
Bruneis største innsjø, Tasek Merimbun, ligger i Tutong. Denne er erklært ASEAN Verdensarv.
Steder å besøke
Noen steder som er verdt å besøke er :
Thai Tanic
Thai Tanic (født i 2000) er en norsk travhest varmblods hingst etter Viking Kronos (IT) og eliteavlshoppen Sweetpike. Thai Tanic vant i 2003 Norsk Travkriterium og i 2004 Norsk Trav Derby. Thai Tanic har også vunnet Norgesmesterskapet for varmblodshester og er tidenes raskeste og mestvinnende norskfødte travhest. Hesten trenes av svenske Team Goop og har innkjørt 8 134 694 NOK. Thai Tanic kom opprinnelig fra Stall Skadberg. Det er opprettet et eget Thai Tanics æresløp ved Klosteskogen Travbane som kjøres under påsketravet hvert år.
Tolv rustne strenger
Tolv rustne strenger er et musikkalbum med Jonas Fjeld og Ole Paus, utgitt i 2003.
Italiensk mynde
Italiensk mynde (FCI #200) er en småvokst hunderase av myndetypen, med opprinnelse fra Italia. Den er nært beslektet med tradisjonelle mynder og fårehunder, men kun fjærnt beslektet med urmynder og podencoer. Fra renessansen finnes en rekke malerier der slike småvokste mynder inngår som dekorative elementer, spesielt i forbindelse med kvinneportretter.